પંદરમી મે, 2018, મંગળવારે રાત્રે 8-30 વાગ્યે સમિટ તરફ જવા આરોહણ શરૂ કર્યું. સખત ઠંડી, પવન, સર્વત્ર સફેદ ચાદર બિછાવેલા બર્ફીલા પર્વતો, ધીરે ધીરે ગજબની હિંમત અને પગમાં ઈશ્વરીય શક્તિથી આરોહણ કરતો રહ્યો અને આખરે 16મી મેની વહેલી સવારે એટલે કે 4-30 વાગ્યે અદ્ભુત ઐતિહાસિક સફળતા મેળવી. નીલ આમસ્ટ્રોંગે ચંદ્ર ઉપર પગ મૂક્યો હતો અને જે ખુશી થઈ હશે એથી વિશેષ આનંદ મેહુલે અનુભવ્યો. અડધો કલાક એવરેસ્ટના શિખર પર અદ્ભુત – દિવ્યાનંદ અને પરમતત્ત્વનો સાક્ષાત્કાર અને અલૌકિક અનુભૂતિ માણી. માતા-પિતા-કોચ-મિત્રો, પત્ની-બાળકોને યાદ કરીને હર્ષોલ્લાસથી બૂમ પાડી જય જય ગરવી ગુજરાત. થેન્ક્સ ગોડ. ડ્રીમ કમ્સ ટ્રુ અને અદ્ભુત સાહસની રોમાંચક ક્ષણ માણતો માણતો શિખરથી ધરતી પર આવ્યો.